Tedei hemi wan veri veri importen mo historikol day blong yumi everiwan, espesali long pipol mo Kafman blong Vanuatu wetem pipol mo jif blong Ifira Tenuku. Yumi stap ia tedei sem taem tu yumi save sensem mo lukim happiness we istap long fored blong yumi everiwan ia taem we yumi enter long Operesen Terminal ia blong witnessem mo gat dekleresen se terminal ia hemi startem full operesen blong hem blong work wetem ol international shipping agencies mo operators. Tedei yumi kam blong witnessem importen okesen blong talem ol storian long taem we tinting mo toktok blong bigfala importen infrastrakja ia isave kam about. Olgeta taem mo fasin blong yumi wokabaot blong save ajifim tingting ia mo save gat gudfala risal ikam aot long hem bambae isave gat ol janens. Ol wokabaot mo storian ia nao itekem yumi kam kasem tedei we yumi save lukim se tingting we samfala blong yumi ibinstap talem long taem ia we Teriki paunimanu Mantoi Kalsakau III mo ol teknikel team blong hem istartem Storian wetem Kafman blong yumi tugeta isve startem wokabaot. Itru nomo bae samfala man bae oli save talem smolsmol se Hemia hemi wan Drim nomo ia, and tedei yumi kam blong witnesem se drim ia hemi kam tru. Mo tedei mi gat honour ia blong save kam forward olsem present Prime Minister blong talem se Hemi drim kam tru blong umi. Mi gat honour ia blong konkratuletem Paramount Jif wetem ol past kafman ikam kasem mi tedei blong mentenem polisi mo development stan ia istrong istap.
Mo wetem respect ia mi wantem askem yumi everiwan blong save stanap mo kivim wan minit saelen blong rekonaesem ol effort blong ol leaders mo fren blong yumi we oli bin work hard tru be tedei oli no save stap wetem yumi. Olsem Late Honorable Edward Natapei, late Site Engineer blong Project Mr. Simoji we hemi representem ECOH Corporation blong supervisem ol konstraksen mot u ol family members we yumi no talemaot names blong olgeta. - (UMI STANAP BLONG SILENCE) -
Tankio tumas long everiwan
Tedei taem we mi stap bae mi save rikol long ol exciting mo frendli atmosphere we istap long ples we yumi stap long hem tedei bambae mi save talem se okesen blong tedei hemi markem ating namba four mo final stej blong ol special events olsem we bae hemi Offisel Opening Seremoni long new infrastrakja olsem. Bigfala ajifmen nao tru long leadership blong yu Teriki Paunimanu Mantoi Kalsakau III long leadership mo Visen we yu gat tuwords improvmen long komiunity blong you blong tekem wetem ol past kafman kasem tedei.
Long sem taem tu mi wantem acknolejem bigfala support mo assistance blong Kafman mo Pipol blong Japan we istap givim long Vanuatu. Bae mi save talem tu se hemi historical from we hemi also first taem we Vanuatu hemi ever kat assistens tru long wan ODA Loan blong Japan. Mi wantem yumi givim bigfala han blong talem tankio igo long kafman mo pipol blong Japan from se sipos no bae yumi neva save gat State of the Art facility olsem. Tankio tumas long Kafman blong Japan mo tu Kafman blong Australia tru long DEFAT we ibin mekem wan komprehensif Bankable Fisabiliti Stadi we igivim assurens long kafman blong Japan blong save fundem projek ia.
Ol wokbaot, storian mo proses blong realisem projek ia tu hemi no isi mo hemi tekem sam taem. Ol storian mo wokbaot ia hemi also kam abaot followem stampa tingting blong kafman we istap long first Priority Aksen Plan blong Kafman long period 2006 kasem 2018.
Tingting ia nao Kafman long taem ia hemi startem inisiatif mo belif long Paplik Praevet Partnasip (PPP). Wetem inisiatif ia kafman blong Vanuatu hemi stanap long hem mo tekem wan different approj we may be hemi no semak long tingting blong World Bank or any financial institutions bae istap usem. Hemia yumi praod blong talem tu se inisiatif ia hemi gat plante context blong Vanuatu Long hem.
Mi glad blong talem se kafman blong Japan iluk save priority nid blong Kafman blong yumi mo pipol blong Vanuatu blong save growem ekomimi blong yumi hemi kam blong agri wetem Vanuatu mo grantem first part blong ODA Loan.
Negosieson blong ODA Loan ia hemi bin tekem ples bitwin ol teknikal tim blong yumi long side blong Kafman wetem representative blong high offisel blong JICA bak long April 2012 and nekosiesen hemi saksesful wetem agrimen blong loan we amount ikasem kolosap 5 billion vatu.
After we ol agrimen blong ODA Loan hemi reached bitwin tugeta kafman blong Japan mo Vanuatu long August 2012 hemi lid igo long taem we yumi everiwan ibin stap witnessem offisel Launching we hemi tekem ples long same ples we yumi stap long hem tedei blong projek hemi kik srart. Mo hemi bin witnessed by then President blong JICA, Dr. Akihiko Tanaka mo hemi bin gat honour blong declarem se Port Vila Lapetasi Multi-Purpose Wharf Development Project hemi Offisel Launching long namba 5 May 2015.
Ol engineering study mo design hemi go hed mo taem we mein konstraksen hemi blong start yumi kam bakeken long ples ia blong witnessem Ground Breaking blong shoem se Project ia we yumi stap tokbaot bae hemi start nao. Mo Ground Breaking hemi bin tekem ples long namba 4 August 2015.
Long taem ia Kafman blong Vanuatu hemi bin gat andastanding se ODA Loan financing ia hemi streit blong tekem yumi kasem taem we project hemi komplit wantaem, but nomo Enjinia detail mo teknikal disaen hemi shoem se bae hemi ninim addisonal fund we ikasem kolosap 5 billion bakeken blong project isave komplit gud everiwaqn.
Kafman blong Japan hemi konsiderem seriously mo semtaem luk save Priority nid blong Kafman mo pipol blong Vanuatu nao hemi apprufem additional funding ia long wan short period long time from se nid ia hemi important tumas wetem teknikol disaen we Engineer igivim blong justifaem inkris ia wetem namba 2 loan blong 5 billion vatu we hemi mekem total Loan ia hemi kasem kolosap 10 billion vatu long total.
Wetem bigfala support we Kafman blong Japan istap givim ikam long Vanuatu program Oversease Development Assistance blong hem tu istap kam antap plante long Vanuatu. Imekem se tingting blong setemap wan Embassy blong Japan long Vanuatu, Kafman hemi supportem full wan, mi repeat Kafman isaportem full wan. Hemia istap shoem wan gudfala relesonship we yumi gat mo olsem Prime Minister blong tedei mi stap look forward blong welkam long niufala Ambassador to Vanuatu any time nao blong fosterem more stronger relesonship mo kat gudfala mo long teknikal mo political korporesen.
Long tedei tu wetem presence long ol traditional mo long taem Development partna blong yumi mo ol Multi-lateral Finansial institutions blong yumi se Kafman blong Vanuatu bae hemi continue blong invest plante long ol Productive infrastrakja aktiviti, wetem ol nara Prodaktif Sector we isave kontribiut bigwan long Nasional Economy blong yumi blong save diversify long dependency tingting we istap raon long yumi. Mo olsem wan Soverein Kaontri, Kafman mi hemi mekem stan blong hemi klia mo bambae hemi kontiniu blong Borrow mo invest long ol area we funding hemi no save source long Grant finances.
Tedei mi glad wetem pipol blong Vanuatu blong talem bigfala tankio tumas long Kafman mo People blong Japan blong save look save priority Infrastructure need blong mifala ol pipol blong Vanuatu. Long sem taem mi stap talem se Kaosel blong Minista blong kafman we mi lidim bambae istap go long path blong lukaotem ol development partna we isave kam forward blong asistem kaontri ia blong gat nara loan we hemi supplementem ol nara Infrastrakja blong hemi no only mitim priority blong Kafman, but tub long mekem sua se ol infrastrakja fasislti ia oli also komplien wetem internasional standards we ifolem IMO mo ISPS Codes mo ICAO mo IATA standards.
Mi stap kam bak tu blong talem se ol inisiatif we Kafman, tufala divelopmen partna blong yumi olsem JICA mo MFAT wetem praevet sekta input olsem Ifira Ports Development Services (IPDS) yumi isave tekem blong work tugeta hemi stap shoem wan rod blong developmen we bae isave stap grow aot igo long ol nara bigfala infrastrakja olsem Airport Projek mo ol narafala more tru long Paplik Praevet Partnasip arrenjmen we kafman blong tedei iwantem promotem plante.
Mi wantem blong talemaot long yumi everiwan se mi proud bigwan long wan Indijines Lokal Kampani olsem IPDS (Konkratulesen IPDS) we hemi save kam antap wetem tingting blong work wetem Kafman blong yumi mo Kafman isave sapotem tingting ia blong Publik Praevet Patnaship arenjmen we Kafman hemi karem loan tru long Bilateral Nekosieson mo Praevet partna olsem IPDS tufala isave enter long Konseson Agrimen then bambae IPDS isave stap payem bak long tru long Kafman wete wan nara Agrimen olsem On-Lending Agreement blong save stap pem bak ODA Loan ia we ibin tekem long Kafman blong Japan tru long agency blong hem olsem JICA.
Tedei wetem niufala fasiliti we istap long terminal ia hemi putum yumi Vanuatu long wanfala mark we hemi stap antap olsem “State of the Art” facility we hemi mekem se Vanuatu isave venture igo long niufala horizon long Shipping mo Ports services. Fasilitis we istap long port terminal ia Lapetasi hemi tekem yumi igo long wan step antap we bambae hemi also save helpem Kastom mo Inland Revenue espesily blong through long Aisekuda System we kafman igat blong bae isave kipim gud trak record long ol imports mo exports. Mo bae hemi save assist blong impruvem revenue kolekson blong kafman.
Bifo mi stap endem toktok blong mi bakeken mi wantem remindem yumi, Chairman blong IPDS Board olsem main user mo operator long niufala fasiliti ia. Mi wantem askem help blong yu blong lukaotem ol asset ia blong mekem se bae hem tui save lukaotem yumi. Mi stap konkratuletem yufala blong save operet long newfala terminal ia wetem bride mo olsem we istap long Loan agreement wetem JICA ODA Loan ia se bambae Operator hemi takem full jarge long Operesen mo mentenens mo remindem ol user blong lukaotem gud blong hem tui save lukaotem yumi.
Teriki Paunimanu mo IPDS board
Olgeta Distinguished GUESTS
Ol mama mo ol bigman,
Ol Friends mo Families,
Ol Youngfala mo ol Pikinini
Tankio tumas long lisen long ol toktok blong mi mo mi sta pray se bambae Papa Hae God bambae hemi richly plessem yumi everiwan.
Tankio tumas
Fafetai paulapa
Arikato kosaimasi
Merci beaucoup
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn sot_Latn tpi_Latn tpi_Latn tpi_Latn tpi_Latn tpi_Latn tpi_Latn smo_Latn zsm_Latn fra_Latn